b'\n_START_ARTICLE_\nDen jydske Haandv\xc3\xa6rkerskole\n_START_SECTION_\nFri- og forts\xc3\xa6ttelsesskole\n_START_PARAGRAPH_\nEfter at jernbanen kom til Hadsten i 1862, var der et stigende indbyggertal i byen. Derfor voksede behovet for en skole. P\xc3\xa5 dette tidspunkt kunne kommunen opfylde dette \xc3\xb8nske, s\xc3\xa5 borgerne m\xc3\xa5tte selv tage h\xc3\xa5nd om sagen. I 1873 etableres en h\xc3\xa5ndv\xc3\xa6rkerforening, som skulle ligge grund til den private friskole der \xc3\xa5bnede i 1875. Skoledriften voldte dog foreningen en del problemer gennem de f\xc3\xb8rste \xc3\xa5r, idet der indtil foreningen solgte skolen i 1878 havde v\xc3\xa6ret tre forskellige overl\xc3\xa6rer._NEWLINE_Galten-Vissing Kommune \xc3\xa5bnede i 1880 den kommunale Vinterslev Skole, hvilket bet\xc3\xb8d en stor aflastning for den private skole. Den nye ejer, R.A. Lauritsen, gav skolen betegnelsen "Forts\xc3\xa6ttelsesskole" i 1883, og opn\xc3\xa5ede derved statstilskud som en h\xc3\xb8jskole. Det betegnes som starten p\xc3\xa5 Hadsten H\xc3\xb8jskole.\n_START_SECTION_\nH\xc3\xb8jskole\n_START_PARAGRAPH_\nDa skolen i 1883 opn\xc3\xa5ede status som folkeh\xc3\xb8jskole, selvom skolen i den f\xc3\xb8rste periode ikke virkede som h\xc3\xb8jskole. F\xc3\xb8rst da Jes Fester Buhl k\xc3\xb8ber skolen i 1891, og omd\xc3\xb8bes til Hadsten Ungdomsskole, starter reelt virket som h\xc3\xb8jskole. Skolen s\xc3\xa6lges i 1897 H.C. Nielsen-Svinning, der allerede \xc3\xa5ret efter i 1898 opretter en h\xc3\xa5ndv\xc3\xa6rkerafdeling, med Broder Nissen som leder. H\xc3\xb8jskolen s\xc3\xa6lges i 1907 til H.J. Vedde som sammen med den nye leder af h\xc3\xa5ndv\xc3\xa6rkerafdelingen, J\xc3\xb8rgen Jensen, der kom til efter af Broder Nissen blev forstander p\xc3\xa5 Vivild H\xc3\xb8jskole, opf\xc3\xb8rte den kommende h\xc3\xa5ndv\xc3\xa6rkerskole i 1922. Den nye bygning havde 19 elevv\xc3\xa6relser med plads til 75 elever. Fra 1925 driver J\xc3\xb8rgen Jensen h\xc3\xa5ndv\xc3\xa6rkerskolen selvst\xc3\xa6ndigt, selvom den stadig er bundet til h\xc3\xb8jskolen. I 1928 oprettes "Den Jydske Haandv\xc3\xa6rkerskole" med J\xc3\xb8rgen Jensen som forstander. Dermed er skolen nu totalt udskilt fra h\xc3\xb8jskolen.\n_START_SECTION_\nHaandv\xc3\xa6rkerskole\n_START_PARAGRAPH_\nI 1954 opf\xc3\xb8res bygninger p\xc3\xa5 \xc3\x98stergade, der i dag er ombygget til ejerlejligheder, som skulle huse den hastigt voksende skole. Skolen havde den 1. november 1944 f\xc3\xa5et en ny forstander, der var tidligere l\xc3\xa6rer Peter Thommesen. Efterh\xc3\xa5nden var der blevet brug for mere plads, og skolen k\xc3\xb8bte i starten af 1960\'erne en stor grund nord for byen. Her opf\xc3\xb8res i 1964 den f\xc3\xb8rste del, af det som vi i dag kender som "Den Jydske Haandv\xc3\xa6rkerskole". Skolen arbejder i dag videre med konceptet fra h\xc3\xb8jskolentiden, hvor elever kan f\xc3\xa5 mulighed for at bo p\xc3\xa5 skolen under uddannelsen. Det s\xc3\xa5kaldte skolehjem har 388 sengepladser._NEWLINE_Skolen fors\xc3\xb8gte i august 2007 med etablering af en HTX-uddannelse i samarbejde med Favrskov Gymnasium. Projektet blev dog udskudt til skolestart 2008, da kun 11 ans\xc3\xb8gere havde vist interesse for uddannelsen.\n_START_SECTION_\nCampus Hadsten\n_START_PARAGRAPH_\nI 2003 etablerede skolen et Teknisk Akademi, og i den forbindelse sk\xc3\xa6nkede dav\xc3\xa6rende Hadsten Kommune et torv, som skulle forbinde skolen bedre p\xc3\xa5 tv\xc3\xa6rs af Ellemosevej. Dette blev forstadiet til det, som skolen i dag kalder for "Campus Hadsten". Campuset er etableret ud fra den amerikanske Campus-model, hvor eleverne skal kunne kombinere fritidsaktiviteter p\xc3\xa5 samme omr\xc3\xa5de.\n_START_SECTION_\nEUX-uddannelse\n_START_PARAGRAPH_\nFra den 13. august 2013 tilb\xc3\xb8d skolen for f\xc3\xb8rste gang EUX-uddannelse, som en kombineret gymnasial og erhvervsrettet uddannelse. Skolen har valgt i f\xc3\xb8rste omgang kan at starte to retninger, nemlig en t\xc3\xb8mrer og elektrikerlinje.'